ভাস্কো দা গামা
১৪৯৮ সালের ২০ মে ভাস্কো দা গামা নৌবহরসহ কালিকটের নিকটবর্তী কাপ্পাডুতে এসে উপস্থিত হন৷ কালিকটের রাজা সামুদিরি (জামরিণ) সেইসময়ে তার দ্বিতীয় রাজধানী পোন্নানিতে ছিলেন, তবে বিদেশী নৌবহর আসার খবর শুনে সেখান থেকে তিনি কালিকটে ফিরে আসেন৷ কমপক্ষে তিন হাজার সশস্র নায়ের বাহিনীর বৃহৎ শোভাযাত্রার মাধ্যমে জাহাজের নাবিকদের ঐতিহ্যগতভাবে অভ্যর্থনা জানানো হয়, কিন্তু জামরিনের সাথে সাক্ষাৎ কোন রকম সুসম্পর্ক গড়তে ব্যর্থ হয়৷ ‘’দা গামা’’ ডোম ম্যানুয়েল এর কাছ থেকে জামরিনকে উজ্জ্বল লাল কাপড়ের চারটি জোব্বা, ছয়টি টুপি, চার ধরণের প্রবাল, বারটি আলমাসার, সাতটি পিতলের পাত্রসহ একটি বাক্স, এক সিন্দুক চিনি, দুই ব্যারেল (পিপা) তেল এবং এক পিপা মধু উপহার স্বরূপ প্রেরণ করেন। এসব উপঢৌকনকে তাচ্ছিল্য করা হয়, এবং সম্রাটের দৃষ্টি আকর্ষণ করতে ব্যর্থ হয়। কারণ জামরিনের প্রজাবর্গ উপহার তালিকায় সোনা বা রোপা না দেখে বিস্মিত হয়৷ একজন মুসলিম সওঁদাগর দা গামাকে প্ৰতিপক্ষ বলে ভাবেন এবং সেইসাথে পরামর্শ দেন যে দা গামা কোন রাজ প্ৰতিনিধি নয় বরং সে একজন জলদস্যু। ভাস্কো দা গামা ভারতে ব্যবসায় করার জন্যে অনুমতি চাইলে সম্ৰাট প্রত্যাখ্যান করেন এবং তার কাছ থেকে জানানো হয় যে ভারতে ব্যবসায় করতে হলে অন্যান্য ব্যবসায়ীদের মতো কর হিসেবে সোনা দিতে হবে৷ এই কথায় ক্ষুণ্ণ হয়ে দা গামা কয়েকজন নায়ার এবং ষোলজন জেলে কে জোর-জবরদস্তি করে ধরে নিয়ে যান৷ অনেক যুক্তিসঙ্গত কারণ থাকা স্বত্বেও, দা গামার সমুদ্রাভিযান সফল হয়ছিল,প্রত্যাবর্তন কালে জাহাজে যেসব মালামাল ছিল তার মূল্য ছিল অভিযানের খরচের ষাট গুন।
গোয়া আন্তর্জাতিক বিমানবন্দর
এই বিমানবন্দরে ২০১৩ সালে নতুন টার্মিনাল চালু হয়েছে। ২০১৬ সালে বিমানবন্দরটি ৬.৪ মিলিয়ন যাত্রী পরিবহন করেছে। দিনে ১২৫ টি বিমান এই বিমানবন্দরে ওঠা নামা করে। বর্তমানে বিমানবন্দরটি ধারনক্ষমতার অতিক্রমের সম্মুখিন। সেই কারনে মোপাতে একটি নতুন বিমান বন্দর নির্মাণের কথা শুরু হয়। এটি মোপা বিমানবন্দর নামে পরিচিত। ২০২০ সালের মধ্যে বিমানবন্দরটির নির্মাণ শেষ হবে।
বিমানবন্দরটি ২৪৯ একর (১০১ হেক্টর) জমির উপর এয়ারপোর্টো ডি ডাবোলিম নামে নির্মিত হয়েছিল, যা পরে আনুষ্ঠানিকভাবে "এয়ারপোর্টো জেনারেল বেনারড গিদেসের" নামে নামকরণ করা হয়। ১৯৬১ সাল পর্যন্ত, বিমানবন্দরটি পর্তুগিজ ভারত- এর এয়ারলাইন টাওপ (ট্রান্সপোর্টস এরেস দ্য ভারতিয়া পোর্টগুয়েস) এর প্রধান ঘাঁটি হিসেবে কাজ করত, যা নিয়মানুবর্তী সময়ে দমন, দিউ, করাচি, মোজাম্বিক, পর্তুগিজ টিমর এবং অন্যান্য গন্তব্যস্থলে উড়ান পরিচালনা করত।